Szám: 1-8/2014. 3. sz. napirendi pont anyaga

**Előterjesztés**

Zalaszentgrót Városi Önkormányzat Képviselő-testületének

2014. július 24-i ülésére

1. **Tárgy:** Településrendezési eszközökkel kapcsolatos vélemények elfogadása

Zalaszentgrót Város Önkormányzat Képviselő-testülete a 32/2013. (III.28.) számú határozatában elrendelte a Város teljes közigazgatási területére vonatkozó településrendezési eszközök felülvizsgálatát, mellyel az AOD Építész és Grafikus Iroda Kft-t bízta meg.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 30. §-a alapján a településfejlesztési koncepció egyeztetésre került a jogszabályban meghatározott államigazgatási szervekkel, valamint a szomszédos települési önkormányzatokkal. Zalaszentgrót Város Önkormányzatának képviselő-testülete a 171/2013. (XII.19.) számú határozattal elfogadta a településfejlesztési koncepciót, mely hosszú távra kell, hogy rendszerbe foglalja az önkormányzat településfejlesztési szándékait.

A településrendezési eszközök - jelen estben a településszerkezeti terv és a helyi építési szabályzat - elkészült tervezetét a polgármester véleményeztette a partnerekkel a véleményezésben részt venni kívánó államigazgatási szervekkel és a szomszédos települési önkormányzatokkal.

Az államigazgatási szervek és az önkormányzatok a melléklet első felében szereplő részvételi lista szerint küldtek tájékoztatást a hatáskörükbe tartozó kérdésekről, a jogszabályon alapuló, az adott területre vonatkozó követelményekről, a településrendezési eszközök tartalmi követelményeivel kapcsolatos elvárásokról és az adott területet érintő ágazati elhatározásokról.

A melléklet második felében a lakossági észrevételek, kérések és javaslatok valamint az ezekre adott tervezői válaszok kerültek összegyűjtésre.

A polgármester, a véleményezési szakasz lezárását követően a településrendezési eszköz tervezetét, az eljárás során beérkezett valamennyi vélemény és a véleményezési szakaszban keletkezett egyéb dokumentum, mint például a tervező válaszok elfogadásáról szóló határozat egy példányát, továbbá azok másolati példányát elektronikus adathordozón megküldi végső szakmai véleményezésre az állami főépítésznek.

Az állami főépítész a beérkezett dokumentumokat áttanulmányozza, és a beérkezésétől számított 21 napon belül megküldi a polgármesternek a településrendezési eszközzel kapcsolatos záró szakmai véleményét a településrendezési eszköz elfogadásához, vagy 15 napon belül egyeztető tárgyalást kezdeményez az ágazati és az érintett területi, települési önkormányzati vélemények még fennmaradt kérdéseinek tisztázására.

A Gazdasági és Városfejlesztési Bizottság az előterjesztést a 2014. július 18-i ülésén megtárgyalta, az 52/2014. (VII. 18.) számú határozatával elfogadta, és a Képviselő-testületnek elfogadásra javasolja.

Kérem a Képviselő-testületet, hogy az előterjesztést vitassa meg és fogadja el a következő határozati javaslatot.

**Határozati javaslat:**

Zalaszentgrót Város Önkormányzatának Képviselő-testülete a tervezett településrendezési eszközökre vonatkozóan beérkezett véleményeket megtárgyalta és azokra adott tervezői válasszal egyetértve az előterjesztés 1. számú melléklete szerint hozza meg az indoklást tartalmazó döntését.

A képviselő-testület felkéri a polgármestert, hogy a rendelkezésre álló anyagot küldje meg az állami főépítésznek végső szakmai véleményezés céljából.

Határidő: azonnal

Felelős: Baracskai József polgármester

Zalaszentgrót, 2014. július 15.

Baracskai József

polgármester

A határozati javaslat a törvényességi előírásoknak megfelel.

Dr. Simon Beáta

Jegyző